b'\n_START_ARTICLE_\nUrix\n_START_SECTION_\nHistorikk\n_START_PARAGRAPH_\nUrix ble sendt p\xc3\xa5 fredagskveldene det f\xc3\xb8rste \xc3\xa5ret, men ble i 2003 flyttet til torsdager. I 2010 ble det utvidet til fire sendinger i uken (mandager, tirsdager, onsdager og torsdager). Fra 2016 ble programmet utvidet fra 20 til 30 minutter og flyttet til et tidligere tidspunkt (fra kl. 22.30 til 20.25). \xc3\x85rsaken til endringene i 2016 var at det hadde blitt viktigere \xc3\xa5 skildre det som skjedde utenfor landets grenser, spesielt etter den store flyktningestr\xc3\xb8mmen mot Europa h\xc3\xb8sten 2015. I 2017 flytte sendingene tilbake til kl. 22.30 og lengden redusert tilbake til 20 minutter. _NEWLINE_Programmets vignett ble endret i 2007 og i 2015.\n_START_SECTION_\nAnnet\n_START_PARAGRAPH_\nH\xc3\xb8sten 2018 produserte Urix-redaksjonen en egen serie for et yngre publikum kalt Grensel\xc3\xb8s. Den ble lansert v\xc3\xa5ren 2019, og best\xc3\xa5r av tilsammen seks episoder med ulike tema som blant annet klima, \xc3\xb8konomisk ulikhet i USA, flukt, hat mot homofile i Europa og skj\xc3\xb8nnhetsindustrien ulike steder i verden. I tillegg ble det publisert en rekke digitale produkter i tilknytning til hvert program, som nettartikler, quizer og videoer for nrk.no, Facebook, Snap og Instagram._NEWLINE_Programmet ble nominert i klassen beste aktualitetsprogram foran Gullruten 2005 og i klassen beste nyhets-, sports- eller aktualitetsprogram for Urix: Grensel\xc3\xb8s - Klimaarven foran Gullruten 2019.'